รัฐบาลไทย-ข่าวทำเนียบรัฐบาล-รมว.สุชาติ ส่งเลขาฯ เปิดงาน Job Expo Phuket 2023 พบกับตำแหน่งงานว่างกว่า 30,000 อัตรา
วันศุกร์ที่ 23 มิถุนายน 2566
23/06/2566
รมว.สุชาติ ส่งเลขาฯ เปิดงาน Job Expo Phuket 2023 พบกับตําแหน่งงานว่างกว่า 30,000 อัตรา
วันที่ 23 มิถุนายน 2566 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ ดร. สุเทพ
ชิตยวงษ์ เลขานุการรัฐมนตรีว่าการกระทรวงแรงงาน ลงพื้นที่เปิดงาน Job Expo Phuket 2023 “สร้างคน สร้างงาน สร้างอาชีพ เมืองไข่มุกอันดามัน อย่างมีคุณภาพ”
โดยมี นายสันติ นันตสุวรรณ รองอธิบดีกรมการจัดหางาน กล่าวรายงาน และนายดนัย สุนันทารอด รองผู้ว่าราชการจังหวัดภูเก็ต ให้การต้อนรับท่ามกลางแขกผู้มีเกียรติและประชาชนผู้เข้าร่วมงาน ณ ศูนย์การค้าเซ็นทรัลภูเก็ต
ดร. สุเทพ ชิตยวงษ์ เลขานุการรัฐมนตรีว่าการกระทรวงแรงงานเปิดเผยว่า กระทรวงแรงงาน ส่งเสริมให้ประชาชนมีงานทํา มีรายได้เลี้ยงดูตนเองและครอบครัว โดยเตรียมและพัฒนากําลังแรงงาน สร้างการรับรู้แนวโน้มความต้องการแรงงานในพื้นที่ เพื่อให้เกิดการจ้างงานที่มั่นคง สอดคล้องกับยุทธศาสตร์ชาติ ที่กําหนดให้มีการพัฒนาระบบบริหารจัดการแบบบูรณาการอย่างต่อเนื่องเพื่อเพิ่มประสิทธิภาพการให้บริการที่สามารถตอบสนองความต้องการของประชาชนได้อย่างสะดวก รวดเร็ว และเป็นที่พึงพอใจ พร้อมเปิดโลกอาชีพเตรียมความพร้อมให้นักเรียน นักศึกษา ก่อนเข้าสู่ตลาดแรงงาน ยกระดับการพัฒนาฝีมือแรงงาน Up-skill, Re-skill, New skill ที่จําเป็นในโลกของการทํางาน
“ผมขอขอบคุณ หน่วยงานภาคีเครือข่ายทั้งภาครัฐและเอกชนในจังหวัดภูเก็ตที่ร่วมแรงร่วมใจจัดงานนี้ขึ้น เพื่อเป็นอีกแนวทางหนึ่งในการขับเคลื่อนการเสริมสร้างความสามารถของประเทศ ในยุคแห่งการฟื้นฟู เยียวยา และสร้างความพร้อมในการรับมือการเปลี่ยนแปลงและแสวงหาโอกาสจากการเป็นสังคมผู้สูงวัย ภัยโรคระบาด COVID-19 ให้ภาครัฐสามารถตอบสนองต่อการเปลี่ยนแปลงบริบททางเศรษฐกิจ สังคม และเทคโนโลยีอย่างทันเวลามีประสิทธิภาพ” ดร. สุเทพ กล่าว
ด้านนายสันติ นันตสุวรรณ รองอธิบดีกรมการจัดหางาน กล่าวว่า กรมการจัดหางาน โดยสํานักงานจัดหางานจังหวัดภูเก็ตเล็งเห็นถึงความสําคัญการเตรียมพร้อมด้านกําลังแรงงาน การพัฒนาศักยภาพทรัพยากรมนุษย์ การสร้างโอกาสและความเสมอภาคทางสังคม จึงจัดงาน Job Expo Phuket 2023 ขึ้นระหว่างวันที่ 23 - 24 มิถุนายน 2566 ตั้งแต่เวลา 10.00 -18.00 น. ณ บริเวณลาน Public House Central Festival (ลานลม) ชั้น 1 และ Floresta Mini Convention Hall ชั้น 2 ศูนย์การค้าเซ็นทรัลภูเก็ต เพื่อสร้างโอกาสให้ผู้สมัครงาน นายจ้างหรือสถานประกอบการได้พบกันและพิจารณาคัดเลือกกันโดยตรง ประหยัดเวลา ลดค่าใช้จ่ายของทั้งสองฝ่าย โดยกิจกรรมภายในงาน ประกอบด้วย บูธนายจ้างสถานประกอบการชั้นนําในจังหวัดภูเก็ตและจังหวัดข้างเคียง จํานวน 80 แห่ง ควบคู่การรับสมัครงานออนไลน์ จํานวน 150 แห่ง ทั้งงานพาร์ทไทม์ งานสําหรับผู้สูงอายุ งานสําหรับ
ผู้พิการ และงานสําหรับนักศึกษาจบใหม่ หน่วยงานภาครัฐและรัฐวิสาหกิจ โดยมีตําแหน่งว่างกว่า 30,000 อัตรา และยังมีการรับสมัครงานเพื่อไปทํางานต่างประเทศ จํานวนกว่า 1,700 อัตรา อาทิ เกาหลีใต้ มาเลเซีย ซาอุดิอาระเบีย ออสเตรเลีย ญี่ปุ่น นอกจากนี้ยังมีกิจกรรมหลักที่น่าสนใจ ได้แก่ นิทรรศการเฉลิมพระเกียรติศาสตร์พระราชา กิจกรรมรับสมัครงานจากนายจ้างสถานประกอบการ หาคนที่ใช่ ได้งานที่ชอบ Job Matching กิจกรรมรวมใจ สร้างงาน พัฒนาอาชีพ เป็นกิจกรรมที่ส่งเสริมและพัฒนาให้ประชาชนก้าวไปสู่ Start Up การเป็นเจ้าของกิจการด้วยตนเอง มีกิจกรรมสาธิตพร้อมฝึกปฏิบัติการประกอบอาชีพอิสระ จํานวน 20 อาชีพ อาทิ การทําผ้าบาติก กระเป๋าผ้าปาเต๊ะ ห่อหมกภูเก็ต หมี่หุ้นกระดูกหมู เป็นต้น การจัดนิทรรศการเปิดโลกอาชีพในภาคธุรกิจท่องเที่ยวและบริการ โดยเป็นการจัดนิทรรศการการจําลองโลกแห่งการทํางาน โลกอาชีพ และกิจกรรมอื่นๆอีกมากมาย
ทั้งนี้ผู้สนใจเข้าร่วมงานสามารถลงทะเบียนสมัครงานล่วงหน้าที่เว็บไซต์ jobit.doe.go.th/
jobexpophuket2023และสอบถามรายละเอียดเพิ่มเติมได้ที่ สํานักงานจัดหางานจังหวัดภูเก็ต หมายเลขโทรศัพท์ 0 7621 9660-1 หรือ 0 7621 2814 หรือ Facebook Fanpage สํานักงานจัดหางานจังหวัดภูเก็ต และสําหรับประชาชนทางภาคอีสานที่สนใจ สามารถเข้าร่วมงาน Job Expo Korat 2023ได้ที่จังหวัดนครราชสีมา ระหว่างวันที่28 - 29มิถุนายน 2566 ณ โคราชฮอลล์ ชั้น 4 ศูนย์การค้าเซ็นทรัลพลาซ่า นครราชสีมา